Sverre Tidemand Ruud

Sverre Tidemand Ruud (født 27. juli 1911 i Aker, død 8. juni 1988) var stabssjef for NS Ungdomsfylking (NSUF) og frontkjemper under den andre verdenskrig.

Ruud tok Krigsskolens nederste trinn og tjenestegjorde som vernepliktig fenrik under den tyske invasjonen av Norge. Under den tyske okkupasjonen var han først fører for Hirdens regiment nummer 7 «Viking» i Oslo og deler av Akershus («Stor-Oslo») i 1941, og fra november 1941 til 1945 stabsleder for NS Ungdomsfylking (NSUF).Aftenpostens aftenutgave 24. november 1941 side 5: Omorganisering av N. S. ungdomsfylkings øverste ledelse I NSUF arbeidet han i nær kontakt med NS-ungdomsleder Axel Stang og prøvde blant annet å begrense tysk innflytelse over organisasjonen. I 1942 meldte Ruud seg til tjeneste i Den norske legion og var frontkjemper fra sommeren 1943.Sverre Tidemand Ruud - Norsk krigsleksikon, s. 361-362 (J.W. Cappelens Forlag 1995)  

Ruud ble dømt til 12 års tvangsarbeid i landssvikoppgjøret og ble løslatt 1948.

Etter krigen var Ruud disponent ved en bilforretning på Gjøvik.

 Referanser 

Kategori:Personer fra Oslo
Kategori:NS-politikere
Kategori:Norske frontkjempere
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen